VIRKAMIESTUOMIOISTUIMEN TUOMIO (toinen jaosto)
18 päivänä kesäkuuta 2009
Asia F-43/08
David Spee
vastaan
Euroopan poliisivirasto (Europol)
Henkilöstö – Europolin henkilöstö – Avoin toimi – Valintamenettely
Aihe: Euroopan unionista tehdyn sopimuksen K.3 artiklan perusteella Euroopan poliisiviraston perustamisesta tehdyn yleissopimuksen
(Europol-yleissopimus) 40 artiklan 3 kohtaan ja Europolin henkilöstösääntöjen 93 artiklan 1 kohtaan perustuva kanne, jossa
David Spee vaatii kumoamaan Europolin johtajan 7.1.2008 tekemän päätöksen, jolla hylättiin hänen valituksensa, sekä päätöksen
taustalla olevat 20.6.2007 ja 6.7.2007 tehdyt päätökset, jotka koskevat valintamenettelyn aloittamista uudelleen 25.7.2006
avoimeksi julistettuun vanhemman toimihenkilön toimeen.
Ratkaisu: Kanne hylätään. Kantaja velvoitetaan korvaamaan oikeudenkäyntikulut.
Tiivistelmä
Virkamiehet – Europolin toimihenkilöt – Palvelukseen ottaminen – Sellainen valintalautakunnan hyväksymä hakija, joka ei täytä
avointa toimea koskevassa ilmoituksessa asetettuja edellytyksiä
Vaikka Euroopan poliisiviraston (Europol) johtajalla ei ole kilpailujen valintalautakuntien riippumattomuutta koskevan periaatteen
nojalla toimivaltaa kumota tai muuttaa valintalautakunnan päätöstä, hänen on kuitenkin hylättävä jokainen hakija, joka ei
vastaa avointa toimea koskevassa ilmoituksessa asetettuja edellytyksiä, koska hallintoa sitovat kaikki edellytykset, jotka
se on asettanut kyseisessä ilmoituksessa. Johtajaa eivät siis voi sitoa kyseisen valintalautakunnan päätökset, joiden lainvastaisuus
voisi rasittaa tämän seurauksena hänen omia päätöksiään. Näin ollen johtaja voi päättää uuden valintamenettelyn aloittamisesta
saatuaan tietoonsa, ettei valittu hakija täyttänyt avointa tointa koskevan ilmoituksen edellytyksiä.
(ks. 45, 46 ja 48 kohta)
Viittaukset:
Yhteisöjen tuomioistuin: asia 142/85, Schwiering v. tilintarkastustuomioistuin, 23.10.1986 (Kok., s. 3177, 19–21 kohta); yhdistetyt
asiat 322/85 ja 323/85, 23.10.1986, Hoyer ja Neumann v. tilintarkastustuomioistuin (Kok., s. 3215, 12–14 kohta) ja asia C‑35/92 P,
parlamentti v. Frederiksen, 18.3.1993 (Kok., s. I‑991, 15 ja 16 kohta)
Ensimmäisen oikeusasteen tuomioistuin: asia T‑153/95, Kaps v. yhteisöjen tuomioistuin, 21.5.1996 (Kok. H., s. I‑A‑233 ja II‑663,
78 kohta); asia T‑143/98, Cendrowicz v. komissio, 16.12.1999 (Kok. H., s. I‑A‑273 ja II‑1341, 39 kohta) ja asia T‑45/04, Tzirani
v. komissio, 4.7.2006 (Kok. H., s. I‑A‑2‑145 ja II‑A‑2‑681, 46 kohta)